მარგარეტ პრუსიელი

პრუსიის პრინცესა მარგარეტი (დ. 22 აპრილი, 1872 - გ. 22 იანვარი, 1954) — ფრიდრიხ მესამისა და ვიქტორია ბრიტანელის უმცროსი ქალიშვილი. იმპერატორ ვილჰელმ მეორის უმცროსი და. გათხოვდა პრინც ფრიდრიხ ჩარლზ ჰესენელზე, ფინეთის მომავალ მეფეზე, რაც მას ფინეთის დედოფლად აქცევდა, ფრიდრიხი რომ 1918 წლის 14 დეკემბერს არ გადამდგარიყო. 1926 წელს ისინი ჰესეს ლანდგრაფი და ლანდგრაფინია გახდნენ. წყვილს ექვსი ვაჟი შეეძინა, და მათგან სამი ომიანობაში გარდაიცვალა - ორი პირველ მსოფლიო ომში, ხოლო ერთი მეორე მსოფლიო ომში.

ბავშვობა
პრინცესა მარგარეტ პრუსიელი ფრიდრიხ მესამის, გერმანიის იმპერიის ტახტის მემკვიდრისა და პრინცესა ვიქტორიას, ბრიტანეთის დედოფალ ვიქტორიას უფროსი ქალიშვილის რვა შვილიდან ნაბოლარა იყო. დაიბადა 1872 წლის 22 აპრილს, ჰოენცოლერნების ახალ სასახლეში, პოტსდამში. ნათლობისას თავი ხავსის მსგავსი მოკლე ღინღლით ჰქონდა დაფარული, რის გამოც „მოსის“ ( „ხავსიანს“) ეძახდნენ. ოფიციალურ სახელად მარგარეტ ბეატრის ფეოდორა დაარქვეს; იტალიის პრინცესა მარგერიტა

პრინცესა მარგარეტი პრივილეგიურ ცხოვრებასა და ფორმალურობაში აღიზარდა. დებთან, პრინცესა ვიკტორიასა და პრინცესა სოფიასთან ერთად, ის ძალიან იყო მიჯაჭვული მშობლებზე და უფროსი და-ძმების, ვილჰელმ მეორის, პრინცესა შარლოტასა და პრინცი ჰენრის შეხედულებებს სრულიად არ იზიარებდა. მამის გარდაცვალების შემდეგ დედასთან ჯანსაღი ურთიერთობა შეინარჩუნა. ცნობილი იყო როგორც კაიზერ ვილჰელმის დებიდან ყველაზე პოპულარული, და ოჯახის წევრების უდიდეს უმრავლესობასთან მეგობრობდა.

ქორწინება
მარგარეტს პრინცი მაქსიმილიან ფონ ბადენი შეუყვარდა, მაგრამ როდესაც მის გრძნობებს არ უპასუხეს, მეორე არჩევანზე - მაქსის ახლო მეგობარ პრინც ფრიდრიხ ჩარლზზე შეჩერდა.

ქორწინებისას, პრინც ფრიდრიხ ჩარლზს ჰესენ-კასელის სახლის მემკვიდრის წოდება ჯერ არ ჰქონდა მინიჭებული. ეს პოზიცია მის უფროს ძმას, ლანდგრაფ ალექსანდრე ფრედრიხს ეკავა, რომელმაც ტიტული 1920-იანებში დათმო, რომ დაბალი წრის ქალი მოეყვანა ცოლად. ქორწინება ძალიან წარმატებული გამოდგა. ის კაესტრის სოფლის მაცხოვრებლებმა საიდუმლოდ დამარხეს. სოფლის მღვდელი საფლავის ამოცნობაზე იქამდე უარს ამბობდა, სანამ გერმანელებმა ბელგია არ დატოვეს. მაქსის უმცროსი ძმა, ვოლფგანგი ბრიტანეთის ხელისუფლებას დაეხმარა და ძმის სხეული ოჯახში დააბრუნა. პრინცესა მარგარეტის უფროსი ვაჟი, ფრიდრიხ ვილჰელმი, 1916 წლის 12 სექტემბერს, კარა ორმანში, რუმინეთში, ბრძოლისას დაიღუპა.

მისი ვაჟებიდან ორმა, ფილიპემ და კრისტოფმა ნაციზმი მიიღეს, და მარგარეტმა ადოლფ ჰიტლერი ჩაიზე დაპატიჟა. ფილიპე პრინცესა მაფალდაზე, იტალიის მეფე ვიტორიო ემანუელე მესამის ქალიშვილზე დაქორწინდა. ის ჰიტლერის პირად დამხმარეებში ჩაწერეს, რომ კომუნიკაცია ნაცისტ გერმანიასა და ფაშისტ იტალიას შორის გაემარტივებინათ. როდესაც პრინცმა თავისი შეცდომა გაიაზრა, პარტიის დატოვება სცადა, მაგრამ ვერ მოახერხა. მან თავისი პოზიცია და თანხები ებრაელების პასპორტების გაყალბებისათვის გამოიყენა, რომ ისინი ნიდერლანდებში გადასულიყვნენ. ამავდროულად, საზოგადოების წინაშე, განაგრძობდა ნაცისტურ მოღვაწეობას და რამდენჯერმე გაიგზავნა იტალიაში, ჰიტლერის პირადი მისიებით. როდესაც იტალიამ ნაცისტურ გერმანიასთან მოკავშირეობის ურთიერთობა გაწყვიტა, მან პირადად მოახსენა ეს ფიურერს. განრისხებული ჰიტლერის შურისძიება ფილიპეს დაატყდა თავს, რომელიც პოლიტიკური ტყვეების საკონცენტრაციო ბანაკში გაამწესეს. მისი მეუღლე მაფალდა ბუხენვალდში გადაიყვანეს, სადაც ის დაბომბვაში დასახიჩრებული მკლავის ამპუტაციით გამოწვეული სისხლდენით გარდაიცვალა.

მარგარეტის მეხუთე ვაჟი, კრისტოფი, ნაცისტური გერმანიის დიდი მხარდამჭერი იყო, მაგრამ სტალინგრადის ბრძოლის შემდეგ, გამწარებულმა, რომ მას უფრო დიდი როლი არ ეძლეოდა ამ ყველაფერში, მმართველობის კრიტიკა დაიწყო. კრისტოფმა ჰაიდრიხის, მისივე სიტყვებით „საშიში და სასტიკი კაცის“ მკვლელობის შესახებ განაცხადა, რომ „უმშვენიერესი ამბავი იყო, რომელზე უკეთესიც დიდი ხანია არ სმენოდა.“ მას ცოლად ჰყავდა პრინცესა სოფია, საბერძნეთისა და დანიის პრინც ფილიპის და. ფილიპი 1947 წელს დაქორწინდა გაერთიანებული სამეფოს ტახტის მემკვიდრეზე, და 1952 წელს, გახდა პრინცი ფილიპი, ედინბურგის ჰერცოგი, დედოფალ ელისაბედ მეორის ქმარი.

მარგარეტმა ომში კიდევ ერთი ოჯახის წევრი, რძალი, პრინცესა მარია ალექსანდრა, ვოლფგანგის მეუღლე დაკარგა, როდესაც ის და შვიდი სხვა ომის დამხმარე მუშა ქალი დაბომბვისას, ფრანკფურტში, 29-30 იანვარს, 1944 წელს დაიღუპნენ. მათ მიერ სამალავად გამოყენებული სარდაფი სახლის სიმძიმის ქვეშ ჩაინგრა.

მარგარეტი, როგორც მატრიარქი, ამ ყველაფრის ცენტრში იყო. მეორე მსოფლიო ომის შემდეგ, ამერიკული ოკუპაციისას, ფრიდრიხშოფი ოფიცრების კლუბად იქცა. პრინცესას ვაჟმა, ვოლფგანგმა, რომელსაც სამკაულების ბედი ადარდებდა, ისინი სასახლის სარდაფში დაფლა. 1945 წლის 5 ნოემბერს, კაპიტანმა კატლინ ნაშმა ეს სამკაულები იპოვა და მომავალ მეუღლე ჯეკ დურანტთან და დევიდ ვოტსონთან ერთად, ძვირფასეულობა გერმანიიდან გაიტანა. 1946 წელს, პრინცესა მარგარეტმა ეს დანაკარგი აღმოაჩინა, როდესაც ოჯახი პრინცესა სოფიას მეორე ქორწინებისათვის ემზადებოდა. ფრანკფურტის პოლიციამ მძარცველები 1951 წელს დააკავა, ოჯახს კი დანაკარგის მხოლოდ 10% დაუბრუნდა.

ლანდგრაფინია მარგარეტი, უკანასკნელი ცოცხალი შვილი იმპერატორ ფრიდრიხ მესამისა და უკანასკნელი შვილიშვილი იმპერატორ ვილჰელმ პირველისა, 1954 წლის 22 იანვარს, კრონბერგში, 81 წლის ასაკში გარდაიცვალა.

შვილები
ლანდგრაფინია მარგარეტსა და მის ქმარ ფრიდრიხ ჩარლზ ჰესენელს ექვსი ვაჟი ჰყავდათ, მათგან ოთხი ტყუპ-ტყუპად დაბადებული:
პრინცი ფრიდრიხ ვილჰელმი ჰესენ-კასელისა (დ. 24 ნოემბერი, 1893 - გ. 12 სექტემბერი, 1916), დაიღუპა პირველ მსოფლიო ომში.
პრინცი მაქსიმილიანი ჰესენ-კასელისა (დ. 20 ოქტომბერი, 1894 - გ. 13 ოქტომბერი, 1914), დაიღუპა პირველ მსოფლიო ომში.
პრინცი ფილიპე ჰესენ-კასელისა (დ. 6 ნოემბერი, 1896 - გ. 25 ოქტომბერი, 1980) 1925 წელს დაქორწინდა პრინცესა მაფალდა სავოიელზე, ჰყავდა შვილები.
პრინცი ვოლფგანგი ჰესენ-კასელისა (დ. 6 ნოემბერი 1896 - გ. 12 ივლისი, 1989), დაქორწინდა მარია ალექსანდრა ფონ ბადენზე.
პრინცი რიჩარდ ვილჰელმ ლეოპოლდი ჰესენ-კასელისა (დ. 14 მაისი 1901 - გ. 11 თებერვალი, 1969).
პრინცი კრისტოფი ჰესენ-კასელისა (დ. 14 მაისი, 1901 - გ. 7 ოქტომბერი, 1943), დაქორწინდა სოფია ბერძენ-დანიელზე. დაიღუპა მეორე მსოფლიო ომში.

არქივები
მარგარეტის პირადი დოკუმენტები და წერილები ჰესენის სახლის არქივებშია შემონახული, ეხენცელში, გერმანიაში.